За кафедрай замацаваны арганізацыя і правядзенне фальклорнай і педагагічнай практык. Дакументацыя, якая захоўваецца на кафедры, сведчыць аб тым, што яны праводзяцца на высокім навукова-метадычным узроўні. Распрацавана і ўзгоднена ў Саюзе факлькларыстаў Беларусі канцэптуальная праграма вывучэння фальклору Гродзеншчыны, збору, сістэматызацыі матэрыялу і яго выдання, складзена сетка магчымых баз, кожнаму са студэнтаў першага курса вызначаны індывідуальны план-заданне. Вялікая ўвага надаецца выкладчыкамі апрабаванню новых педагагічных ідэй у ліцэі № 1 г. Гродна. Тут студэнты праходзяць практыку, навучаюцца новым зместавым прынцыпам, формам і праблемам арганізацыі ўрока, ладзяць навукова-практычныя канфэрэнцыі, літаратурныя вечарыны, сустрэчы па інтарэсах і інш.